rlitschk/wikidir huggingface dataset:
Thunderball (op Platt so veel as „Dunnerball“; dt. Titel: Feuerball) is de Titel vun den veerten Speelfilm ut de James-Bond-Reeg, de 1965 vun Eon Productions Ltd. produzeert worrn is. De Hööftrull weer mit Sean Connery besett, Speelbaas weer Terence Young. Weltwiet hett disse Agentenfilm mehr as 140 Millionen US-Dollar inspeelt. En Remake vun den Film keem 1983 ünner den Titel Never Say Never Again in de Kinos. De Inholt vun’n Film richt sik drang na de Romanvörlaag. Wiel sik James Bond in en Sanatorium wedder op Vördermann bringen lett, plaant de Verbrekerorganisatschoon S.P.E.C.T.R.E. (in de düütschen Faten Phantom) twee Atombomben vun en NATO-Fleger to klauen, üm dormit Looskoopgeld vun de Länner to erpressen. In dat glieke Sanatorium hollt sik ok Graaf Lippe, en Agent vun S.P.E.C.T.R.E., op un butendem en Mann mit Bandaaschen in’t Gesicht, de angeevlich en Autounfall harr. In Wohrheit hett de sik dat Gesicht opereeren laten, üm an Steed vun den Fleger Major Derval Togang to en Militärstüttpunkt to kriegen. He bringt den Fleger mit de Bomben för S.P.E.C.T.R.E. in sien Besitt. Den echten Major Derval bringt se üm un wüllt em över dat Sanatorium los warrn. Dat warrt Bond aver gewohr. Plaant hett den Roov vun
Freddy Maertens (* 13. Februar 1952 in Lombardsijde) is en ehmalger belgisch Radrennfohrer. Maertens gull in de 1970er Johren as de weltbest Sprinter, de dat in sien lang Karriere von 1972 bit 1985 up insgesamt 142 Profisiege brocht hett. Mit den Sieg bi de Spanien-Rundfahrt un bi Paris–Nizza (beid in dat Johr 1977) kunn he ok twee wichtig Rundfohrten winnen, ansonsten weer he en vun de spoodrieksten Etappenjäger bi Rundfohrten. Bi de Tour de France wunn he insgesamt 15 Etappen un kreeg 1976, 1978 un 1981 dreemal dat Gröön Trikot vun den Punktbesten. Alleen 1976 wunn he den Prolog un wiedere söben Etappen. En ähnlich spoodriek Tour is he 1981 fohren, as he söss Etappen winnen kunn. So spoodriek he ok bi de Tour de France weer, kunn he nie in sien en vun de Monumente des Radsports winnen. Maertens is ok de Rekordwinner bi de Veer Daag vun Düünkarken, he wunn dit Etappenrennen 1973, 1975, 1976 un 1978. Ok bi de Straaten-Weltmeesterschapen weer he spoodriek: 1974 wurr he Viez-Weltmeester, 1976 un 1981 kunn he den Titel aber erringen. Freddy Maertens aber ok mehrfak wegen Doping mit Pemolin överführt; so 1977 bi de Flèche Wallone un de Flannern-Rundfohrt. He wurr
De Repuliekaners (REP) sünd en politische Partei in Düütschland, de an’n 26. November 1983 in München vun ehmolige Liddmaten vun de CSU grünnt worrn is. Se sütt sik sülvst as rechtskonservativ. Vun 1992 an weer de Partei vun’t Bundsamt för Verfatenschuul ünner den Verdacht vun rechtsextremistische Vörhebben oplist un beobacht. Af 2006 weer nich mehr de Samtpartei beobacht, man blots noch Kräft binnen de Partei, de as rechtsextrem opföhrt weern. Siet 2007 warrt de Republiekaners nich mehr in’n Verfatenschuulericht nöömt. As 1985 Franz Schönhuber Nafolger vun Franz Handlos as Parteivörsitter worrn is, wull he de Partei na’t Vörbild vun de franzööschen Front National na rechts rücken. De REP künnen 1989 mit mehr as 7 % vun de Stimmen in’t Europaparlament un ok in’t Berliner Afordentenhuus intehn. Disse Spood weer aver eenmolig un hett sik bi de nafolgen Wahlen nich wedderholt. Vun 1992 bit 2001 weern de REP in’n Landdag vun Baden-Württemberg vertreden. Siet 1994 is Rolf Schlierer Parteivörsitter. Ünner sien Regeer hett sik de Partei vun de rechtsextremen Anstalten wegbewegt. Gegenöver de annern rechtsextremen Partei as de NPD oder de DVU hebbt de Republikaners an Bedüden verloren. Opstunns is se blots noch in kommunale Parlamenten binnen. Se hett hüüt 6.700
De Lüüchtkraft (L) is en Grött ut de Physik. Se beschrifft de afstrahlte Energie in en sünnere Tieteenheit, dat heet de över all Rebeden vun’t elektromagneetsche Spektrum opsummeerte Strahlungsleistung. För en Strahlenborn, de sien Energie gleikmatig in en Ruumwinkel Ω {\displaystyle \Omega } afgifft, berekent sik de Lüüchtkraft ut L = Ω R 2 ⋅ f . {\displaystyle L=\Omega R^{2}\cdot f.} Dorbi betekent f {\displaystyle f} den Energiestroom (Energie pro Tiet un Flach) in den Afstand R {\displaystyle R} vun’n Born. Wenn de Strahlenborn isotrop is, verdeelt sik de Energie op de Böverflach vun en Kugel mit den Radius R {\displaystyle R} , denn gellt: Ω = 4 π {\displaystyle \Omega =4\pi } . As sik wiede Rebeden vun de Astronomie mit dat Utbreden un Beschrieven vun elektromagneetsche Strahlen (t. B. Licht) befaten doot, warrt faken de Begreep Lüüchtkraft an Steed vun Strahlenleistung bruukt. Man snackt vun de Lüüchtkraft vun Steerns, Galaxien, Quasaren u. a. Die Lüüchtkraft in’t Rebeet vun’t sichtbore Licht is de bedüdenste Parameter in’t Hertzsprung-Russell-Diagramm, wat dat Steernentwickeln beschrifft. De Utdruck warrt bi sünnere Forschungsthemen faken ok op en sünner’t Band (d. h. Afsnitt) vun’t elektromagneetsche Spektrum beschränkt. To’n Bispeel warrt vun de Röntgenlüüchtkraft snackt, wenn de
Antje Radcke (* 7. Februar 1960 in München) is en düütsche Politikersche vun de Partei Bündnis 90/De Grönen un Ünnernehmersche. Radcke is in Langessen in’n Harz opwossen un hett in Seesen ehr Abitur maakt. Dorna hett se in Hamborg Pädagogik un Mathematik studeert. Se is 1990 in de SPD inpeddt, hett ehr Liddmaatschop aver 1993 wedder opgeven, vun wegen dat se den Asylkompromiss aflehnen de, den de SPD in’n Bundsdag tostimmen de. Vun 1996 bit 1998 weer se Landsvörstandssprekersche vun de Gröön-Alternativen List (GAL) in Hamborg un is dorna vun Dezember 1998 bit Enn Juni 2000 Bundsvörstandsprekerscher (Parteivörsittersche) vun Bündnis 90/De Grönen wesen. As se na Hamborg torüch gahn is, weer se noch mol wedder Vörstandssprekersche vun de GAL in Hamborg bit na de Börgerschopswahl 2001, ditmol tosamen mit Kurt Edler. Wiel er Tiet as Bundsvörstandssprekersche weer se gliekberechtigt mit Gunda Röstel in’t Amt. As jemehr Nafolgers sünd op’n Parteidag in’n Juni 2000 Fritz Kuhn un Renate Künast wählt worrn. Na ehr politischen Loopbahn hett se as Bundsgewarfsföhrersche vun’n Beroopsverband vun de Aten-, Spreek- un Stimmschoolmeesters arbeit un siet 2004 as sülvststänniige PR-Beraatersche un Kommunikatschoonstrainerin. Radcke hett een Dochter un een Söhn. „Reden. Das habe ich gelernt“, Gespräch mit Antje
Armin Rohde (* 4. April 1955 in Gladbeck; an sik Armin Kurt Rohde-Baron von Schilling) is en düütschen Schauspeler. Rohde is de öllste vun veer Söhnen vun den Bargmann Kurt Rohde un en Fabrikarbeitersche. Üm dat eenmol beter hebben to künnen, hebbt sien Öllern em op dat Gymnasium schickt. De Familie leev in Wupperdaal, woneem he mit 19 en opföhren vun en Danstheater-Stück vun Pina Bausch sehn hett. Dat hett sien Intresse an’t Theater waak maakt. He hett denn en Utbilln to’n Schauspeler an de Folkwang School in Essen un an de Clown-School vun Pierre Byland maakt. Vun 1984 an hett he denn an verschedene Theaters in Builefeld un Bochum arbeit. Eerste Rullen speel he in de Dreigroschenoper vun Bertolt Brecht, Sophokles oder En attendant Godot vun Samuel Beckett. In’t Johr 1991 weer he een vun de Gegenspelers in den letzten Tatort mit den Kommissar Schimanski (speelt vun Götz George). In’t Johr dorop har he en lütte Rull in den Film Schtonk!. Dat glieke Johr keem sien Dörbrook in’n Film mit den Film Kleine Haie vun Sönke Wortmann. Siet sien Rull as de Sportwagenfohrer „Bierchen“ in dissen Film gellt Rohde as de Idealbesetten för’n sympathischen Prolet. In de Johren dorna
REP oder Rep betekent De Republiekaners, düütsche politische Partei, Republikaansche Partei, politische Partei in de USA, REP, de IATA-Kood för den Flaaghaven Siem Reap-Angkor in Kambodscha, Rep, ehmolige Eenheit för de Energiedosis, Routledge Encyclopedia of Philosophy, engelschsprakige Philosophie-Enzyklopädie. Rep is de Familiennaam von Johnny Rep (* 1951), nedderlandschen Footballspeler, Rachel Rep (* 1967), düütsche Slagtüügspelerin, Rajko Rep (* 1990), sloweenschen Footballspeler. Kiek ok bi: Reep, Repp. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Lammbock (– Alles in Handarbeit; op platt so veel as: „Lammbock – allens vun Hand“) is en düütsche Filmkummedie ut dat Johr 2001. Dat Dreihbook hett Christian Zübert schreven, de ok Speelbaas weer. De beiden Frünnen Stefan un Kai bedrieft in Würzburg en Pizza-Service ünner den Naam Lammbock. Jemehr Spezialität is de Pizza Gourmet, bi de ünner de Salami-Schiev in de Mitt Cannibis ut eegen Anbo in Alufolie indreiht mitlevert warrt. Wiel Kai mit sik un sien Leven vullstännig tofreden is, kamt Stefan Twievel an sien Levensstil, tomol he de Söhn vun en Richter is un kort vör’t Enn vun Jurastudium steiht. Se maakt goot Geld, bit Stefan un Kai opdeckt, dat jemehr Hanfplantaasch vun Blattlüüs befallen is. In en Fackgeschäft kriegt se Raat vun den Kiffer Achim. De is in Wohrheit aver en verdeckten Drogenfahnder vun de Polizei, de sik bi jem inslieken deit, üm jem hoochtonehmen. As se em na jemehr Plantaasch midden in’n Woold mitnehmen doot, kummt dat to en Katastrooph: Achim brickt tosamen, vun wegen dat he sammelte Poggenstöhl eten hett. Tosamen mit den Förster, de Stefan un Kai düchtig wat vertellen wull, warrt Achim in’n Kufferruum mit dat oornte Cannabis verstecken. Meist weern se noch
Tomaž Humar (* 18. Februar 1969 in Ljubljana, Jugoslawien, heute Slowenien; † 10. November 2009 am Langtang Lirung, Nepal) weer en sloweensch Bargstieger. He is in Kamnik upwussen un in de dicht bi liggend Steiner Alpen fung he ok mit dat Bargstiegen an. Siet Midden vun de 1990er Johren besteeg he Bargen in den Himalaya. In’ Oktober 1997 besteeg he tosommen mit Janez Jeglič den Nuptse; nahdem beid den Gipfel erreicht harrn, wurr Jeglič vun den Storm mitreeten un keem to Dood. Humar wurr ut den Sloweensch Alpenvereen utsloten, wiel man dor sien Neigung, ok bi ungünstig Weerbedingungen, wiedertogahn un dorbi ok dat Leven vun Annern to riskieren, aflehnt hett. Humars latere, privat sponsort Touren wurrn vun sein Mitarbeiters in dat Basiscamp live up sien Homepage dokumenteert, so sien spektakulär Upstieg up de Süüdwand vun de Dhaulagiri. Bi Arbeiten an sien Huus in’ Oktober 2000 is he ut 3 Meter Hööcht fallen un hett sück dorbi swoor Verletzungen totrucken. In dat Johr 2005 bleev he bi den Upstieg an de Nanga Parbat wegen schlecht Weer stecken; up Drängen vun de sloweensch Regeeren ünnernehm denn de pakistaansch Luftwaffe en för de Besatzung levensgefährlich Rettungsaktion per Helikopter. Bi de Upstieg up den
Clarence Holiday (* 1898; † 23. Februar 1937 in Dallas) weer en US-amerikaansch Jazz-Gitarrist un de Vader vun de Singerin Billie Holiday. Clarence Holiday blifft in eerster Linie as Vader vun Billie Holiday in Erinnerung; he weer aber nie mit Billies Moder Sadie verheiraadt. Holiday speel tonächst in sien Jöögd Banjo, leev um 1914 in Baltimore un denn 1918 för en körten Tiet in de US-Armee. Nah Kriegsenn‘ speel he u. a. 1922 mit Russell Procope in Philadelphia un 1923 mit en eegen Formation, to de u. a. ok Benny Morton hörr. Denn weer he Rhythmusgitarrist in dat Orchester vun Fletcher Henderson (1928-33). Dornah wark he ok bi Upnahmen vun Benny Carter (1934) un Bob Howard (1935) mit un hett ok bi Charlie Turner (1935), Louis Metcalf (1935/36) un kört för sien fröh Dood in de Don Redman Big Band (1936/37) arbeit. He is an en grippalen Lungenentzündung, de he sück bi en Tournee mit Redman in‘ Süüden vun de USA totrucken harr, storven. Donald Clarke: Billie Holiday – Wishing on the Moon. Eine Biographie, Piper Verlag 1995, ISBN 3-492-03756-9 Bielefelder Katalog 1988 & 2002 Richard Cook & Brian Morton: The Penguin Guide to Jazz Recordings, 8th Edition, London, Penguin,
En Laadboom oder Loodboom is en Reedschop an Deck vun en Schipp, wo de Fracht mit in- oder utladen warrt. Stückgootscheepe hefft bit in de 70er Johre vun dat 20. Johrhunnert düsse Laad-Reedschop harrt: Mitschipps stunn dat grote Deckshuus mit Brugge un Schosteen. Na vörn, in de Midden twuschen Back un dat grote Deckshuus stunnen een oder twee Masten. Na achtern, twuschen dat achterste Deckshuus un dat grote Deckshuus, stunn ok en Mast. Bi all Masten weern unnen an lüttje Deckshüser mit de Elektrik for de Winschen dor in. Un boven up seten sware Platen ut Stahl, de weern tohopenlascht, mit de elektrischen Winschen up. Jeden Mast hett in sien unnern Deel twee Laadböme harrt, de konnen mit Reepe un Blöcke dör de Winschen beweegt weern. So weer dat mööglich, mit en Laadboom vun de Luke bit an de Pier ran to langen oder up de Seesiet bit an dat neegste Schipp. So gung dat, datt en Schipp sülms be- un utladen weern konn. Scheepe, de wat beter utrüst' ween sund, de hefft ok mol veer Böme an en Mast harrt. Jummers twee vun jem hefft tosamen arbeit' un dat gung so, datt de een sien Positschoon over dat Schipp
Karl Ernst Thomas de Maizière [utspraken: də mɛˈzjɛʀ] (* 21. Januar 1954 in Bonn) is en düütschen Politiker und Bundsminister vun de CDU. He hett Juisteree studeert. He weer van 1999 bit 2001 Chef vun de Sassisch Staatskanzlee, van 2001 bit 2002 Sassisch Staatsminister för Finanzen. Dornah weer he van 2002 bit 2004 Sassisch Justizminister un denn bit 2005 Binnenminister vun Sassen. Van 2005 bit 2009 weer he Bundsminister för besünner Upgaaven un Chef vun dat Bundskanzleramt un siet den 28. Oktober 2009 is he Binnenminister vun Düütschland. An’n 2. Määrt 2011 is afmaakt wurrn, datt he wesseln deit up den Posten vun den Bundsminister för’t Verdeffenderen. Dor folgt he mit up Karl-Theodor zu Guttenberg, de an'n Dag vörher Bott geven harr vunwegen den Schandaal um siene Promotschoon. Thomas de Maizière. Mehr Biller, Videos oder Audiodateien to’t Thema gifft dat bi Wikimedia Commons. Webpräsenz vun Thomas de Maizière Levensloop up de Sieden vun de Bundsregeeren Thomas de Maizière in de Katalog vun de Deutsche Nationalbibliothek Personennaamdatei Binnenministers vun de Bundsrepubliek Düütschland Gustav Heinemann | Robert Lehr | Gerhard Schröder | Hermann Höcherl | Paul Lücke | Ernst Benda | Hans-Dietrich Genscher | Werner Maihofer | Gerhart Rudolf Baum | Jürgen
En Frachtschipp is en Schipp, dat for den Hannel bruukt warrt un dat vun de Konstruktschoon her sunnerlich oder man blot for den Transport vun Frachtgoot boot wurrn is. An'n meisten sund düsse Typen vun Frachtscheepe in de Seefohrt bekannt: Containerschipp Feederschipp Stückgootschipp Küstenmotorschipp (ok KüMo) en lüttjet Stückgootschipp Kullschipp Massengootfrachter (ok Bulkcarrier oder Bulker nömmt) Multi-Funktschoonsschipp RoRo-Schipp LoLo-Schipp Landungsschipp Autotransporter Tankschipp (ok Tanker nömmt) Swaargootfrachter Containerfeederschipp Maersk Flensburg mit 862 TEU Stückgootschipp Cap San Diego Modern Küstenmotorschipp Arklow Rainbow Modern Kullschipp Chiquita Nederland Landungsschipp Harle Gatt up de Fohrt na Wangerooge Modern RoRo-Schipp TransPulp Modern Autotransporter Grand Pace Modern Rohööltanker Capetan Costis Modern Swaargootschipp Frauke In de Binnenschipperee: Gödermotorschipp Tankmotorschipp Containerschipp RoRoSchipp Autotransporter Küstenmotorschipp Kullschipp In de Umgangsspraak warrt de Ladung de en Schipp dregen un fohren deit, Fracht nömmt. Vun dat Recht her is Fracht, dat Geld, dat betahlt weern mutt for den Transport vun en Goot.
Unner Multimodalen Verkehr warrt allgemeen de Transport vun en Goot mit twee oder noch mehr unnerscheedliche Verkehrsdregers (Scheenen, Straaten, Frachtschipp, Fleeger, Pipeline) verstahn. En sunnerliche Form vun den multimodalen Verkehr is de Intermodale Verkehr, wo de Göder in Standard-Transporteenheiten, as Containers, Saddelanhängers beweegt weert. Dor geiht dat denn dor bi um, datt se bi dat Verladen twuschen verschedene Verkehrsdregers in ehre Transport-Eenheit blievt. Kombineerten Verkehr (KV) oder ok Kombineerten Lastverkehr heet de intermodale Verkehr, wenn de gröttste Deel vun de Fracht ehrn Weg up Schenen oder mit See- un Binnenschipp maakt warrt un up'e Straten so wenig fohrt warrt, as dat man mööglich is. En multimodale Transportkeed, in de ehrn Loop Ware umslahn warrt, warrt ok broken Verkehr nömmt. Faken weert de Begreepe intermodalen, kombineerten un multimodalen Verkehr just so bruukt, as dat boven for multimodalen Verkehr angeven is. Containerterminal
Intermodalen Verkehr is en Verkehr, de mit tominnst twee unnerscheedliche Verkehrsdregers (Iesenbahn, LKW, Frachtschipp, Frachtfleger) tostanne kummt. En beten wat allgemeener warrt ok en Verkehr sö nömmt, wo dat Transport-Fohrtüüch wesselt warrt un bi dat Umsetten en Grootkist bruukt warrt. Dat Woort Intermodalität is toeerst in den Göder-Transport upkamen un to'n eersten Mol in de USA in de 1960er Johre bruukt wurrn. Dormols sund Standard-Containers inföhrt wurrn, de mit de Iesenbahn, den LKW oder dat Schipp transporteert weern konnen. Mit dat Upkamen vun de Containers sund de enkelten Verkehrsmiddels in den Achtergrund träen un de Transportkeed „inter modes“, twuschen verschedene Verkehrsdregers un -techniken is na vörn kamen. „Intermodal“ bedutt, datt, t.B., en Lastkraftwagen for en Deel vun sien Weg mit de Iesenbahn mitföhrt (Huckepack-Verkehr), dat Afholen un Henbringen vun de Fracht passeert dorbi up de Straten. So gifft dat bannig veel Kombinatschonen, wie See- un Binnenscheepe, Stratenfohrtüge, Iesenbahnen, Pipelines un ok Flegers tohopenknütt weern könnt. De intermodale Verkehr warrt hüdigendags allgemeen as en Middel ankeken, wo de Umweltlast mit dalbrocht weern kann un wo dat mit hen to kriegen is, datt dat Straten un Autobahnen nich to vull sund. Wenn dat en ideale Verkehrsweertschop geven dö, denn so wurr jedet
Algier (araabsch: مدينة الجزائر, Madīnat al-Dschazā'ir, franzöösch: Alger) is de Hööftstadt vun Algerien. Se is de gröttste Stadt vun dat Land, Industriestadt, Verkehrsknüttpunkt un Kulturzentrum mit Universitäten, tallriek Instituten, Galerien und Museen. In dat städtisch Siedlungsrebeet vun de Karnstadt (hooch Bebauungsdicht un slooten Oortsform) leven 2,2 Million Minschen. De gesamte Provinz mit insgesamt 57 Gemeende hett 3,5 Million Inwahner (2008). In de letzt Johrteinten hett sück en gröötere Vöroortgördel um de Stadt bildt. In de Metropolregion, de wiet över de Grenzen vun de Provinz rutgeiht, leven 6,3 Million Minschen (2008). Algier heet neben de Provinz eegentlich blots noch de Gemeend (etwa 150.000 Inwahner), de dat Stadtzentrum umfaat. Dat Bild vun de öllere Veertel vun Algier wurrd vun de Kasbah, en Burg ut dat 16. Johrhunnert, de Groot Moschee ut dat 11. Johrhunnert un de 1660 errichteten Moschee as ok vun Bauten ut de franzöösch Kolonialtiet (1830-1962) präägt. 1992 wurr de Oldstadt vun de UNESCO to dat Weltkultarv verklort. Ernle Bradford: The sultan's admiral: the life of Barbarossa. Hodder & Stoughton, London 1968, ISBN 0-340-02504-2 Stephen Clissold: The Barbary Slaves. Rowman and Littlefield, 1977, ISBN 0-236-40084-3 Ulrich Haarmann (Rutgever): Geschichte der arabischen Welt. Verlag C. H. Beck, München 1987, ISBN 3-406-31488-0
Johann Rhode Friedrich Augustiny (* 6. April 1803 in Missunde; † 12. Oktober 1880 in Ulsnis) weer en plattdüütschen Schriever. Augustiny is 1803 as Söhn von Friedrich Augustiny un Anna Krabbe in Missunde boren. He hett von 1821 af an in Kiel studeren lehrt. 1838 hett he denn an’n 20. Februar in Ülsby Caroline Catarina Christine Thomsen freet. In dat Johr warrt he ok Preddiger un Schoolmeester op de Hallig Oland. 1844 warrt he Preddiger in Hollingstedt un 1862 in Ulsnis. Achtern Åben oder Plattdütsches Vålksbok för Kinner un ole Lüd, tohopståkt un ut egen Fabrik. Herzbruch, Flensborg 1857 Drei geistliche Gespräche für forschende Christen. 1834 Die heiligen Zeiten der evangelischen Kirche. Eine Reihenfolge christlicher Gedichte. 1838 Christomele: eine Confirmandengabe. 1857 Das Substantivum in den germanischen Sprachen. 1876 Johann Rhode Friedrich Augustiny in de Datenbank Die niederdeutsche Literatur (hoogdüütsch) http://www.ahnenundfriesen.de/html/d0000/g0000096.html#I7784
Marianne Muellerleile (* 26. November 1948 in St. Louis, Missouri) is en US-amerikaansch Schauspelerin. Marianne Muellerleile is de Dochter vun Margaret Keany un Cecil E. Muellerleile, de de Vörstand vun en Ölfirma is. Bekannt wurr Muellerleile vör allen mit Gastrullen in de US-Feensehregen Nip/Tuck – Schönheit hat ihren Preis un Will & Grace, aver ok in Terminator Film mit Arnold Schwarzenegger. Lütte Rullen hett Muellerleile in tallrieke wietere Regen speelt, man en grote Rull is in ehr Loopbahn nie dorbi wesen. Siet den 7. Mai 1988 is Muellerleile verheiraat. Marianne Muellerleile in de Internet Movie Database (engelsch)
Wilfried Wesemael (* 31. Januar 1950 in Aalst, Belgien) is en ehmalger belgisch Radrennfohrer. 1973 wurr he bit dat belgisch Team Hertekamp Profi. Doch all bevör he up de Straat wessel, kunn Wesemael wichtige Erfolge in de Amateurklass up de Radrennbahn fiern. So wurr he 1971 un 1972 Meester in der Mannschapsverfolgung, 1972 in de Eener-Verfolgung un 1973 in’ Omnium un in dat Madison. Sien gröttste Erfolg weer allerdings de Sieg 1979 bi de Tour de Suisse. 1982 hett he sien Karriere beend. 1973 Hertekamp 1974 MIC-Ludo-De Gribaldy 1975 Alsayer-Jeunet-De Gribaldy 1976 Miko-De Gribaldy-Superia 1977 Frisol-Thirion-Gazelle 1978 TI Raleigh 1979 TI Raleigh 1980 TI Raleigh 1981 TI Raleigh 1982 Safir-Marc 1974 Kuurne-Brüssel-Kuurne 1975 een Etappe Vuelta a España 1978 GP de Cannes een Etappe Tour de France 1979 een Etappe Dauphiné Libéré Tour de Suisse Wesemael in de Datenbank vun Radsportseiten.net
De Freesche Freeheit (frees. Fryske frijheid, oostfreesk: Freeske Freeiheid) is en Recht, wat, so warrt vertellt, Karl de Grote de Fresen geven hebben schall. Dat bedütt, datt se keen annern Herrn, man blot den Kaiser över sik hebben schüllen. In eene ole freesche Saag warrt vertellt, dat en Mann mit Naam Liber Friso (=Free Freese) mit siene Mackers in dat 9. Johrhunnert ut Italien torüch kamen weern na de Waterkant. In Rom harrn se unverwachts for ehrn leven König Karl gegen de Römers wunnen. De König schall sik dor so över freit hebben, datt he siene Fresen to'n Dank dat grottste Geschenk maken dö, wat he to vergeven harr: De Freeheit. Ünner de Freesch Freeheit - dat weer in dat laat Middelöller - weren de freesch Kuntreien heerenloos. Formell harren de Fresen bloots den Kaiser van dat Hillig Röömsch Riek van Düütsch Natschoon baven sik. De Regioon Westfreesland - dat's nu Part van de Provinz Noord-Holland - weer bit to 1297 free. Düss Region behöör neet to den Upstalsboombund. Üm dat Johr 1300 ümföten de freesch Lannen 27 Provinzen van de noordwestlich Nedderlannen över Oostfreesland bit nah dat Land Wusten to't Noord van Bremerhoben hen. Anners, as de Legend, de
Dit Woort hett noch annere Bedüden: kiek dorför ünner Sioux (Mehrdüdig Begreep). Sioux (utspraaken engelsch: suː) is sowohl de Beteknung för en Grupp vun noordamerikaansch Indianervölker as ok för en Spraakfamilie. As Sioux wurr dree Gruppen mit nah mitnanner verwandt Spraaken betekent: Lakota, Nakota un Dakota. Letztere deen as Naamsgever för de beid US-Bundsstaaten North Dakota un South Dakota. Um 1800 weern disse Gruppen vun de Sioux meest in ganz Noord- un Süüd-Dakota, Noord-Nebraska, Oost-Wyoming, Süd-Montana, Noord-Iowa as ok in‘ Westen vun Minnesota maatgevend. De sück vun de Yanktonai-Sioux afspalt Assiniboine domineerten de süüdlich kanaadsch Prärieprovinzen, as ok den Noordoosten vun Montana un den Noordwesten vun North Dakota. De mit hör eng verwandt Stoney levten meest nöördlich un westlich vun de Assiniboine up de Prärieprovinzen un keemen vun Süüden vun British Columbia bit in dat nöördlich Montana trucken. Nah de Mikrozensus van 2000 hebbt sück 153.360 Personen in de USA as to de Sioux-Natschoon gehörig betekent. Spraaklich verwandt sünd de Stammen vun de Absarokee, Hidatsa, Iowa, Kansa, Mandan, Missouri, Omaha, Osage, Oto, Ponca, Quapaw un Ho-Chunk (Winnebago). De Beteknung Sioux is en kolonialfranzöösch Körtform vun de Naam „Nadouessioux“ (lütt Kruppdeerten), de sienersiets en franzöösch Schrievwies för dat Algonkinwoort „Natowessiw“, Plural